Diari Oficial de la Generalitat Valenciana


Sumari del DOGV 4720, del 26-03-2004 (2004/2803)

Actuacions de juí verbal civil de desnonament per falta de pagament de la renda número 495/2003. Cèdula de notificació.
-----------------------------------------------------------------------------------------------------------------------

### Dades del document

Número de DOGV
:   4720

Data del DOGV
:   26-03-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/2803


Organisme emissor
:   Jutjat de Primera Instància Número 18 de València

Tipus de document
:   Anunci

Actuacions de juí verbal civil de desnonament per falta de pagament de la renda número 495/2003. Cèdula de notificació. [2004/Q2803]
  
Jesús Olarte Madero, secretari judicial del Jutjat de Primera Instància número 18 de València, fa saber:
  
Que al juí a què es fa referència al marge s'ha dictat la resolució el text de la qual, literalment, diu així:
  
«Sentència
  
València, 9 de febrer de 2004
  
M.ª Carmen Brines Tarrasó, magistrada jutgessa del Jutjat de Primera Instància número 18 de València, ha vist i oït les presents actuacions de juí verbal civil de desnonament per falta de pagament de la renda, que se seguixen amb el número 495/2003, a instància de Juan Vich Bibiloni, representat pel procurador Fernando Bosch, i assistit pel lletrat Pablo Acha, contra l'herència jacent d'Antonio Requeni Martínez, declarat en rebel·lia i han resultat els següents:
  
Antecedents de fet
  
1. Per torn de repartiment va correspondre a este jutjat la demanda de desnonament per falta de pagament de la interposada pel procurador esmentat, en nom i representació de Juan Vich, contra el demandat a què es fa referència, sobre la base dels fets que hi consten i s'hi reproduïxen, i amb l'al·legació prèvia dels fonaments de dret que estima aplicables, acaba suplicant que amb els tràmits legals previs es dicte sentència per la qual es declare que pertoca el desnonament que se sol·licita i es condemne la demandada a sotmetre's a la declaració esmentada, i que desallotge l'immoble en el termini legal, amb l'advertència de llançament si no ho fa, amb expressa condemna en costes.
  
2. Admesa a tràmit la demanda per la interlocutòria de data 14 de maig de 2003, en la qual es va fer les prevencions oportunes a les parts, s'informa al demandat que pot enervar l'acció assenyalant dia i hora per a la realització del juí.
  
3. El dia del juí compareix únicament la part actora per la qual, de conformitat amb l'article 442 de la Llei d'Enjudiciament Civil 1/2000, se declara el demandat en rebel·lia i sol·licita la demandant pel que fa a l'acció de desnonament que este es declare procedent sense més tràmits segons disposa l'article 440.3 del mateix text legal.
  
4. En la tramitació d'este juí s'han observat les prescripcions legals.
  
Fonaments de dret
  
1. L'acció que s'exercita en la demanda és la de desnonament per falta de pagament de la renda, i s'ha de tramitar d'acord amb l'establit per al juí verbal en l'article 250.1 de la Llei d'Enjudiciament Civil 1/2000. Este jutjat es competent com a resultat d'haver correspost per torn de repartiment i ser de primera instància del lloc on està ubicat l'immoble, d'acord amb l'establit en l'article 52.7 de la Llei d'Enjudiciament Civil.
  
2. L'article 27.2 de la Llei d'Arrendaments Urbans de 1994, en relació amb l'article 35 de la mateixa llei, establix que el contracte d'arrendament urbà, d'habitatge o d'arrendament per a ús distint d'habitatge es podrà resoldre a instància de l'arrendador per falta de pagament de la renda o de les quantitats que a esta s'assimilen.
  
3. Resulta d'aplicació al cas l'article 440.3 de la Llei d'Enjudiciament Civil pel que fa a l'acció de desnonament exercitada que procedix estimar sense més tràmits atesa la incompareixença del demandat.
  
4. De conformitat amb l'article 394 de la Llei d'Enjudiciament Civil, les costes s'imposaran a la part demandada.
  
Vists els preceptes esmentats i els altres de general i pertinent aplicació.
  
Decisió
  
Que amb l'estimació de la demanda formulada per la representació de Juan Vich Bibiloni contra l'herència jacent d'Antonio Requeni Martínez, he de decretar la resolució del contracte d'arrendament concertat sobre l'immoble situat al carrer de la Barraca, número 61, 3r, d'esta ciutat, objecte d'este litigi que vincula les parts, amb l'advertència de llançament al demandat si no desallotja l'immoble esmentat en el termini legal, i tot això amb imposició a la demandada de les costes del procediment.
  
Contra la present resolució s'hi pot interposar un recurs d'apel·lació en el termini de cinc dies per a davant l'Audiència Provincial de conformitat amb l'establit en els articles 457 i següents de la Llei d'Enjudiciament Civil 1/2000.
  
Esta és la meua sentència, que pronuncie, mane i firme».
  
En atenció al desconeixement de l'actual domicili o residència de la part demandada, Antonio Requeni Martínez, i de conformitat amb l'establit en els articles 156.4 i 164 de la Llei 1/2000, d'Enjudiciament Civil, s'ha acordat la fixació del present edicte al tauler d'anuncis d'este jutjat, a fi que valga de notificació al demandat esmentat.